# LIETUVOS RESPUBLIKOS AMBASADA PRANCŪZIJOS RESPUBLIKOJE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

2023-06 -30

(Data)

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** | | | | |
| 2023-06-04 | Prancūzijos vyriausybė pristatė išsamų būsto krizės šalyje sprendimo planą. Planu siekiama įvairiomis priemonėmis pagerinti Prancūzijos piliečių galimybes įsigyti būstą. Tarp jų - palengvinti galimybes gauti kreditus, teikti paskolas su nulinėmis palūkanomis, peržiūrėti teritorijų planavimo taisykles ir sustiprinti energetinio renovavimo pastangas. Vyriausybė ketina palengvinti namų ūkių galimybes įsigyti ir išsinuomoti būstą, ypač itin konkurencingose vietovėse ir regionuose, kuriuose laukiama darbuotojų antplūdžio. Vyriausybė taip pat planuoja išplėsti nuomos užstato garantijų programą, pertvarkyti nuomojamo nekilnojamojo turto apmokestinimo sistemą, remti socialinio būsto statybą ir renovaciją. | <https://www.lesechos.fr/politique-societe/gouvernement/le-plan-du-gouvernement-pour-faciliter-lacces-au-logement-des-francais-1948911> | Būsto prieinamumas. Statybos ir renovacija |

|  |  |  |  |
| --- | --- | --- | --- |
| 2023-06-06 | Liepos 4-6 d. Paryžiuje vyks mados ir dizaino paroda „Première Vision Paris“- kas antrus metus vykstantis unikalus renginys, kurio tikslas paskatinti kūrybiškumą, bet tuo pačiu ir pristatyti mados industrijos žaliavų ir paslaugų panoramą-nuo siūlų iki gamybos, audinių, odos, dizaino, spalvų ir aksesuarų, t.y. viską, ko reikia, kad būtų galima pilnai sukurti savo kolekciją.Parodoje laukiama daugiau nei 1200 stendų ir gausybės dalyvių iš viso pasaulio. | <https://paris.premierevision.com/en/the-show/the-concept/?utm_medium=email&utm_source=rpa20232c07&utm_campaign=rpa20232> | Mados industrija, dizainas |
| 2023-06-26 | Prancūzijos premjerė Elisabeth Borne Nacionalinėje pramonės taryboje paskelbė apie 1 mlrd. eurų paramą 50 taršių pramonės objektų (t.y. tiems, kurie išmeta daugiausiai anglies dioksido į aplinką). Prancūzija siekia tikslo iki 2030 m. 50 proc. sumažinti išmetamo anglies dioksido kiekį.Premjerė taip pat paskelbė apie mažesnių objektų anglies dioksido išmetimo mažinimo ir biomasės šilumos tiekimo sistemų atnaujinimą. Ji pradėjo konsultacijas dėl CO2 surinkimo ir saugojimo strategijos tokiose vietose kaip cemento gamyklos. | https://www.gouvernement.fr/actualite/la-premiere-ministre-en-visite-au-salon-du-bourget | Pramonės taršos mažinimas |
| 2023-06-14 | Birželio 13 d. Prancūzijos prezidentas paskelbė, kad, siekiant kovoti su vaistų trūkumu, bus siekiama perkelti į Prancūziją (relokalizuoti) būtiniausių vaistų gamybą. Nuo 2020 m. viena po kitos sekusios krizės atskleidė Prancūzijos priklausomybę, ypač kai kalbama apie būtiniausių vaistų tiekimą. Šiame etape sudarytas 50 būtiniausių vaistų sąrašas, nuo kurių importo iš ne Europos šalių Prancūzija yra labiausiai priklausoma.Pusės iš šių atrinktų vaistų gamyba per 5 metus bus perkelta arba gerokai padidinta Prancūzijoje. Tuo tikslu prie Vyriausybės nuo 2020 m. remiamų 29 projektų prisidės dar 8 naujai paskelbti projektai. Bendra valstybės investicijų suma viršys 160 mln. eurų. | https://www.gouvernement.fr/actualite/relocaliser-en-france-la-production-des-medicaments-essentiels | Farmacijos įmonių relokalizacija |

|  |  |  |  |  |
| --- | --- | --- | --- | --- |
| **Investicijoms pritraukti į Lietuvą aktuali informacija** | | | | |
| 2023-06-02 | Paryžiuje įsikūrusi programinės įrangos startuolis "Cleyrop" paskelbė apie pritrauktus 10 mln. eurų. Įmonė siekia įsitvirtinti kaip nepriklausoma duomenų partnerė Prancūzijos ir Europos viešosioms ir privačioms organizacijoms, teikianti kompleksinius duomenų valdymo sprendimus, įskaitant duomenų rinkimą, saugojimą, apdorojimą ir vizualizavimą. Finansavimo raundui vadovavo Nyderlandų investuotojas "Keen Venture Partners", jame dalyvavo "Crédit Agricole", Normandijos regionas ir Bpifrance. Lėšos bus panaudotos pardavimų komandai stiprinti ir investuoti į technologijas, kad būtų pagerinta vartotojų patirtis. Bendrovė "Cleyrop" yra dirbusi su tokiomis organizacijomis kaip "Atout France" ir Gynybos ministerijos Gynybos inovacijų agentūra. 2022 m. įmonė gavo 6 mln. eurų pajamų . Šiuo metu bendrovėje dirba 50 darbuotojų, iki 2024 m. planuoja įdarbinti viso 130 darbuotojus. | <https://www.lesechos.fr/pme-regions/innovateurs/cleyrop-leve-10-millions-pour-developper-sa-solution-data-souveraine-en-europe-1948645> | Prancūzijos IT startuolis, pritraukė 10 mln EUR finansavimą |
| 2023-06-12 | Birželio 12 d. Prancūzijos nacionalinė vaistų ir sveikatos produktų saugos agentūra (ANSM) paskelbė, kad nuo birželio 13 d. šalyje uždrausti produktai , kurių sudėtyje yra heksahidrokanabinolio (HHC) - iš kanapių gautos molekulės, kuri šiuo metu Prancūzijoje parduodama be recepto.  Šis sprendimas priimtas atlikus tyrimus, kurie parodė, kad HHC, skirtingai nei leistinas CBD, kelia tokią pat piktnaudžiavimo ir priklausomybės riziką kaip ir kanapės.  Nuo tada, kai HHC pirmą kartą buvo identifikuotas Europoje, žemyne buvo aptikti dar du sintetiniai kanapių dariniai: HHC-acetatas (HHCO) ir heksahidrokanabiforolis (HHCP). ANSM  į narkotinių medžiagų sąrašą įtraukė HHC ir du jo darinius - HHC-acetatą (HHCO) ir heksahidroksikanabiforolą (HHCP), todėl nuo 2023 m. birželio 13 d. Prancūzijoje bus uždrausta gaminti, parduoti ir vartoti. | https://www.lesechos.fr/industrie-services/pharmacie-sante/cannabis-la-molecule-derivee-hhc-interdite-en-france-1951439 | Kanapės: Prancūzija uždraudė HHC |
| 2023-06-08 | Paryžiaus finansų centras, dažnai laikomas mažiau prestižiniu nei jo pagrindiniai tarptautiniai konkurentai, ypač Londono Sitis, dėl "Brexit" sugebėjo atsigauti. Nuo 2021 m. finansų rinkos veikla, susijusi su Europos vertybiniais popieriais nebegali būti vykdoma JK. Paryžius tapo vienu iš didžiausių šio perkėlimo laimėtojų: jis pritraukė 5 500 naujų finansų sektoriaus darbuotojų. Be to, jis pirmauja ir pagal planuojamų perkelti naujų darbo vietų skaičių: tikimasi pritraukti dar 2800 naujų finansininkų, t. y. gerokai daugiau nei Frankfurte (1 800), Dubline, Liuksemburge ar Amsterdame. Užsienio bankai aukštai vertina Prancūzijos finansų ekosistemą, reguliavimo institucijas, turinčias daug patirties, ir aukščiausios kokybės verslo ir inžinerijos aukštąsiais mokyklas bei universitetus, kurie generuoja talentus. Be bankų Paryžiuje taip pat kuriasi didžiausi rizikos draudimo fondai ("Citadel", "Millennium" ir kt.), investiciniai fondai ("Temasek" ir kt.) ir turto valdytojai. Pasak finansų sektoriaus atstsovų, Prancūzija rado argumentų, kaip sustiprinti savo patrauklumą: atėjus į valdžią Emmanueliui Macronui ir pradėjus įgyvendinti darbo ir mokesčių reformas, pasiektas svarbus etapas-buvo sumažinti pelno mokesčiai, o palankus mokesčių režimas, taikomas sugrįžusiems darbuotojams, buvo pratęstas. Savo vaidmenį atliko ir darbo teisės reforma, pagal kurią buvo apribotos kompensacijos, mokamos darbo ginčų teisme atveju. Be to, buvę Londono finansistai mielai keliasi į Paryžių, nes juos tenkina gyvenimo kokybė, įskaitant transportą, mokyklas, būsto kokybę bei kultūrinį miesto gyvenimą. | https://www.lefigaro.fr/societes/comment-la-place-financiere-de-paris-profite-du-brexit-20230607 | Finansistai iš Londono masiškai keliasi į Paryžių |
| **Lietuvos verslo plėtrai aktuali informacija** | | | | |
| 2023-06-01 | Prancūzijos rizikos kapitalo fondai plečia savo komandas ne tik investicijų skyriuose, bet ir „veiklos partnerio“ pozicijoje. Šie universalūs profesionalai padeda startuoliams valdyti finansinius, žmogiškųjų išteklių, rinkodaros ir valdymo iššūkius.Trys "veiklos partnerių", palaikančių startuolius įvairiose srityse, tokiose kaip komunikacija, valdymas ir finansai, pavyzdžiai:    David Bitton: Telekomunikacijų maratonininkas  Davidas Bittonas, rizikos kapitalo fondo „Serena“ partneris, pasitelkdamas didelę sėkmingų verslo įmonių patirtį, teikia strategines gaires. Pats išgyvenęs pakilimus ir nuosmukius, Bittonas mano, kad pasitikėjimas verslininkais yra labai svarbus. Iš telekomunikacijų pramonės Bitton įkūrė Oreka, kuri greitai tapo trečia pagal dydį interneto paslaugų teikėja Prancūzijoje. Vėliau jis įkūrė „Wengo“, žinomą kaip „prancūziškasis Skype“, ir sėkmingai valdė jos augimą bei įsigijimą „Vivendi“.    Sébastien Boucraut: Patyręs mentorius  Sébastien Boucraut, „Breega“ partneris, daugelį metų dalyvauja ankstyvosios stadijos rizikos kapitalo investicijose. Prieš prisijungdamas prie „Breega“ jis įkūrė daugiabučių namų biurą „Eon Partners“, kuriame teikė strateginę ir operatyvinę pagalbą įmonėms. Boucraut mano, kad norint pradėti verslą, reikia derinti veiklos patirtį ir suprasti žmogiškuosius bei psichologinius verslumo aspektus. Jo įvairiapusė patirtis apima lyderio vaidmenis tiek pradedančiose įmonėse, tiek didelėse korporacijose, tokiose kaip Webcor Group ir Indagro.    Emmanuelle Flahaut-Franc: bendravimo entuziastė  Emmanuelle Flahaut-Franc turėjo dinamišką karjerą technologijų įmonėse, kuri specializuojasi komunikacijos srityje. Ji dirbo „Google“, kur tvarkė kūrėjų produktų komunikaciją, o vėliau prisijungė prie „Ubisoft“ renginių skyriaus. Po trumpo darbo „BFM Business“ ji grįžo į „Airbnb“ ir tvarkė komunikaciją keliose Europos ir Šiaurės Afrikos šalyse. Aistringai skatinti verslumą, Flahaut-Franc kartu parašė knygą „Into The French Tech“, kurioje pateikiami interviu su daugeliu verslininkų. Šiuo metu, kaip „Iris Capital“ partnerė, ji teikia komunikacijos ir rinkodaros patirtį pradedantiesiems jų augimo kelyje. Veiklos partneriai atlieka lemiamą vaidmenį Prancūzijos technologijų ekosistemoje, siūlydami vertingą paramą įvairių sričių startuoliams. Savo patirtimi ir žiniomis jie padeda jaunoms įmonėms įveikti iššūkius ir paspartinti jų augimą. | <https://www.lesechos.fr/start-up/portraits/french-tech-ces-trois-profils-qui-aident-les-start-up-a-grandir-1948151> | Investuotojo ‘Veiklos partnerio‘ vaidmuo padedant startuoliams augti – trys vardai. |
| 2023-06-13 | Verslo konsultacijų kompanija "McKinsey" paskelbė tyrimą apie Prancūzijos reindustrializaciją- vieną iš E. Macron‘o darbotvarkės prioritetų,- kuriame pabrėžiami Prancūzijos privalumai ir trūkumai. Kai kalbama apie gamybos perkėlimą, "yra dėl ko žaisti", - sako Clarisse Magnin, Prancūzijos "McKinsey" biuro vykdomoji direktorė. "Po pandemijos perkėlimų padaugėjo: 2021 m. priimta 90 sprendimų, palyginti su 30 2020 m. ir 12 2019 m.", - pažymima birželio 14 d. "Les Echos" pristatytame tyrime. Prancūzijoje užimtumas pramonėje nuo 2017 m. vėl didėja.  McKinsey konsultantai, kaip ir kiti, mano, kad prasidėjo naujas ciklas, palankus "senosioms šalims". Ciklas, kuriame nebūtinai siūloma gaminti kitoje pasaulio pusėje siekiant sutaupyti kelis centus už detalę , bet kuriame artumas ir saugumas yra ne mažiau svarbūs nei vien tik kainos aspektas. Šiai nuotaikai pritaria ir "McKinsey" apklausti įmonių vadovai: 92 proc. jų nori padidinti savo tiekimo grandinės atsparumą, ir net 97 proc. jau ėmėsi veiksmų šia linkme. „McKinsey“ mano, kad Prancūzija gali įveikti 30 metų trukusią desindutrializaciją- darbo užmokesčio atotrūkio dinamika lyginant su didžiausiomis pasaulio gamyklomis keičiasi, juolab, kad kuo daugiau gamyklų automatizuojama, tuo mažiau aktualus tampa darbo užmokesčio argumentas. Naujų vertės grandinių, pavyzdžiui, vandenilio ir dirbtinio intelekto, atsiradimas irgi keičia situaciją. Be to Prancūzija po "Brexit" labiau nei bet kada yra Europos rinkos ir jos pagrindinių arterijų centre. Ir jei branduolinės energetikos atgaivinimas pasiteisins - dar vienas reindustrializacijos akcentas - ji turės prieigą prie švarios elektros energijos konkurencingomis kainomis, kas yra labai svarbus argumentas verslui. Konsultacinės bendrovės teigimu, Europa ir Prancūzija turi ir kitų kozirių. Pavyzdžiui, talentai: kasmet Europoje baigia mokslus 103 000 kvantinės kompiuterijos specialistų, palyginti su 46 000 Kinijoje ir 40 000 Jungtinėse Valstijose, tačiau tai dviašmenis kardas, nes, nors Prancūzija kasmet parengia 44 000 inžinierių, jos gamykloms ir projektavimo biurams iki 2030 m., remiantis įmonės prognozėmis, reikės 100 000 inžinierių per metus, o tai reiškia, kad šaliai kils problemų dėl jų trūkumo. Ši problema jau apčiuopiama: "McKinsey" duomenimis, 2022 m. viduryje neužpildytų darbo vietų pramonėje bus daugiau kaip 61 000, t. y. dvigubai daugiau nei 2019 m. Taip pat dabar vyksta pasaulinis subsidijų karas. "Amerikos subsidijų planas, kuriam nenustatyta biudžeto viršutinė riba, sukrėtė padėtį. Dabar Europa sako, kad bet kokia kaina turi išnaudoti savo stipriąsias puses", - pabrėžia Hugues Lavandier, McKinsey Paryžiaus biuro vyresnysis partneris. Prancūzija nedvejodama padėjo ant stalo beveik 3 mlrd. eurų naujai STMicro puslaidininkių gamyklai- tai anksčiau neregėto dydžio subsidija. | https://www.lesechos.fr/industrie-services/industrie-lourde/reindustrialisation-pourquoi-la-france-a-un-joli-coup-a-jouer-1951880 | Reindustrializacija |

|  |  |  |  |
| --- | --- | --- | --- |
| 2023-06-25 | Nepaisant didelio atsargumo kriptovaliutų atžvilgiu, tradiciniai finansų rinkų žaidėjai pradeda įsitvirtinti šioje sferoje. Po „Forge“, „Société Générale“ dukterinės įmonės, ar „AXA IM“, ir „Crédit Agricole“ grupė savo investuotojams ir instituciniams klientams ėmė teikti skaitmeninio turto saugojimo paslaugas. Birželio 20 d „Crédit Agricole“ filialas „Caceis“ gavo skaitmeninių aktyvų paslaugų teikėjo (PSAN) statusą- jis įregistruotas tik „skaitmeninių aktyvų saugojimui“, praėjus kelioms dienoms po reikalavmų sugriežtinimo. Tai pirmasis dopozitorinis bankas šiame sąraše.  Be tradicinio turto (akcijų, obligacijų ir kt.) skaitmeninės versijos, „Caceis“ trečiųjų šalių vardu galės laikyti elektroninius žetonus („tokens“), centrinio banko skaitmeninę valiutą arba kriptovaliutas, pvz., bitkoinus. „Kalbant apie kovą su pinigų plovimu, mūsų reikalavimai yra tokie patys kaip ir tradiciniam turtui“, – patikino Arnaud Misset, „Caceis“ skaitmeninių technologijų direktorius (CDO).  Tikimasi, kad 2024 m. europinis MiCA reglamentavimas sugriežtins skaitmeninio finansavimo taisykles, bei, visų pirma, suderins įsipareigojimus, kurie Europoje ​​vis dar yra labai fragmentiški. | https://www.lesechos.fr/finance-marches/banque-assurances/caceis-souvre-a-la-conservation-de-cryptoactifs-1955771 | Prancūzijos bankai pradeda teikti paslaugas, susijusias su kriptovaliutomis |
| 2023-06-26 | Prancūzijoje įsigaliojo naujas įstatymas, kuriuo reglamentuojama komercinė įtaka ir siekiama užkirsti kelią piktnaudžiavimui socialiniuose tinkluose. Įstatymu siekiama nutraukti pasitaikantį influencerių sukčiavimą, visų pirma apibrėžiant influencerio ir influencerio agento statusą bei uždraudžiant tam tikrų produktų reklamavimą socialiniuose tinkluose. Internete taikomos taisyklės turi būti tokios pačios kaip ir tradicinėse medijose, ypač tam tikroms prekėms ir paslaugoms, pavyzdžiui, alkoholiniams gėrimams, finansiniams produktams ir sporto lažyboms.  Uždrausta reklamuoti estetinės medicinos procedūras ir plastinę chirurgiją, sveikatos procedūras, nikotiną, terapijų atsisakymą (patarti nutraukti arba pakeisti gydymą) arba teikti reklamą, susijusią su laukiniais gyvūnais. Internetinės platformos turės bendradarbiauti su valdžios institucijomis pagal abipusių įsipareigojimų protokolą. Parengtas 20 puslapių influencerių sąžiningo elgesio vadovas, kuriame aptariamos influencerių teisės ir jų mokesčių, socialinio draudimo ir reguliavimo prievolės. | https://www.gouvernement.fr/actualite/linfluence-commerciale-reglementee | Patvirtintas influencerių veiklos reglamentavimas |
| 2023-06-19  2023-06-25 | Birželio 19-25 d. Prancūzijoje, Bourget, vyko 54-oji aeronautikos ir kosmoso paroda, kurioje savo produkciją pristatė 2500 įmonių (jų tarpe 1130 FR įmonių), apsilankė apie 400 tūkst. svečių. Parodos metu Airbus surinko rekordinį užsakymų skaičių– vien Indijos pigių skrydžių bendrovė IndiGo užsakė 500 vnt. A320neo lėktuvų už 55 mlrd eurų. Tai didžiausias įsigijimas aeornautikos istorijoje.  Orlaivių variklių gamintoja ir įrangos tiekėja Safran paskelbė, kad 2025 m. Prancūzijoje ir Jungtinėje Karalystėje atidarys keturias savo elektros variklių gamybos linijas. Dvi bus įrengtos Niorte (Prancūzija), o dvi - Pitstone (Jungtinė Karalystė). "Boeing" generalinis direktorius Dave Calhoun išskirtiniame interviu žurnalui "Les Echos" apžvelgė civilinės aviacijos ir kosmoso pramonės būklę įveikiant krizę, bei įspėjo, kad "orlaivių paklausa ir toliau viršys pasiūlą ateinančius penkerius ar šešerius metus". Tai rodo sugrįžtantys milžiniški užsakymai.  Parodos žvaigždėmis tapo hibridiniai elektriniai orlaiviai. Šie pirmieji nedideli fiksuoto sparno lėktuvai yra mažiau reklamuojami nei skraidantys taksi, tačiau gali labiau prisidėti prie oro transporto anglies dioksido išmetimo mažinimo. Skirtingai nuo skraidančių taksi, keletas šio žanro pradininkų yra prancūzai. Tai įmonės "Voltaero", "Aura Aero", "Beyond Aero", "Ascendance", "Blue Spirit", "Elixir"... Kai kurie iš jų tikisi partnerystės net su tokiais sunkiasvoriais kaip "Airbus", "Safran" ir "Daher". Visos jos siekia iki dešimtmečio pabaigos pateikti rinkai mažus orlaivius su elektros varikliais, sujungtais su vidaus degimo varikliu, galinčius nuskristi nuo 500 iki 1 000 km su 2-5 žmonėmis. | https://www.lesechos.fr/industrie-services/air-defense/en-direct-salon-du-bourget-safran-ouvre-le-bal-des-annonces-1953490  https://www.lesechos.fr/industrie-services/air-defense/lavion-electrique-hybride-grand-gagnant-du-salon-du-bourget-1955719 | Bourget aviacijos paroda |

|  |  |  |  |  |
| --- | --- | --- | --- | --- |
| **Lietuvos turizmo sektoriui aktuali informacija** | | | | |
| 2023-06-20 | Kad susidorotų su lankytojų antplūdžiu tam tikrose Prancūzijos vietovėse, birželio 19 d. Prancūzijos vyriausybė paskelbė turizmo srautų valdymo strategiją, kurios tikslas- išlaikyti balansą tarp vietos turistinio patrauklumo bei jos biologinės įvairovės apsaugos. Prancūzijoje 80 % turistinės traukos objektų sutelkta 20 % šalies teritorijos, o turizmo sezono metu tam tikrose vietovėse greitai pasiekiamas lankytojų pikas. Tokie pikai kelia grėsmę šių vietovių išsaugojimui, aplinkai, gyventojų gyvenimo kokybei ir pačių klientų turistinei patirčiai. Strategija "Turistų srautų valdymas" numato 3 veiklų kryptis: 1) informacijos apie geriausią praktiką teikimas ir informuotumo apie šią problemą didinimas; 2) parama regionams ir vietovėms vertinant turistų srautus; 3) parama regionams ir vietovėms įgyvendinant turistų srautų valdymo metodiką. | https://www.gouvernement.fr/actualite/une-strategie-nationale-pour-gerer-les-flux-touristiques | Turizmo srautų valdymo strategija |
| 2023-06-12 | Eliziejaus sutarties 60-ųjų metinių proga Prancūzijos prezidentas ir Vokietijos federalinis kancleris paskelbė apie Prancūzijos ir Vokietijos bilieto, skirto abiejų šalių jaunimui, įsigaliojimą. Juo galės naudotis 18-27 metų jaunuoliai. 30 000 jaunų prancūzų nuo liepos 1 d. iki gruodžio 31 d. galės keliauti į Vokietiją ir iki 7 dienų nemokamai keliauti visu Vokietijos geležinkelių tinklu. Ta pačia programa galės pasinaudoti 30 000 jaunų vokiečių. Prancūzijoje 15 000 bilietų bus galima įsigyti tiesiog bendra eilės tvarka, o kiti 15 000 bus pirmumo tvarka išdalyti tam tikroms reikalavimus atitinkančioms grupėms: stipendijas gaunantiems studentams, mokiniams ir mažiau galimybių turinčiam jaunimui. | https://www.gouvernement.fr/actualite/un-passe-france-allemagne-pour-les-jeunes-de-18-a-27-ans | Prancūzijos-Vokietijos projektas; nemokamas traukinio bilietas jaunimui |
| **Bendradarbiavimui MTEPI[[1]](#footnote-1) srityse aktuali informacija** | | | | |
| Aujas komercinės įtakos 2023-06-08 | Maždaug prieš 15 metų Prancūzijos rinkoje pasirodę biologiškai panašūs vaistai (beveik identiškos biologinių vaistų, t.y. pagamintų iš gyvų organizmų, kurių patentai tapo viešai prieinami, kopijos) įsitvirtino ligoninėse ir vaistinėse, nes jų kainos yra maždaug 30 proc. mažesnės už referencinių vaistų kainas. Tačiau jų vartojimas išlieka dar nepakankamas- 2021 m. jų intergravimo lygis Prancūzijoje siekė tik 37 %. Tai labai toli nuo tikslo iki 2022 m. pasiekti 80 proc., kuris buvo nustatytas 2018 m. Iš esmės konkurencija vyksta tarp originalių biologinių vaistų ir panašių vaistų gamintojų. Susidūrimo centre- " teisė į pakeitimą", kuri suteiktų vaistininkams galimybę/teisę pakeisti biologinį vaistą pigesne kopija, kaip šiuo metu yra generinių vaistų atveju. Vyriausybė kelerius metus ignoravo šį klausimą, labiau įsiklausydama į etaloninius biologinius vaistus gaminančių laboratorijų argumentus, kurios akcentavo savo produktų sudėtingumą ir galimą pacientų susirūpinimą dėl minties keisti savo įpročius. 2021 m., po konsultacijų su visomis suinteresuotosiomis šalimis, vyriausybė leido vaistininkams pakeisti vaistus- tačiau tik 2 pavadinimus. Tai nuvylė biologiškai panašių vaistų gamintojus- jie tikėjosi, kad ši tvarka bus taikoma visiems biomedicininiams vaistams, kuriems yra biologiškai panašių vaistų. Birželio 8 d., kai FR sveikatos ministerija surinko pasitarimui visas sektoriaus suinteresuotas grupes, tikimasi, kad situacija pagaliau gali pasikeisti jų naudai. Biologiškai panašūs vaistai yra svarbus taupymo šaltinis. 2017 m. valstybės auditas apskaičiavo, kad 80 proc. iš 8 tuo metu patentų netekusių arba netrukus neteksiančių aštuonių biomedikamentų pakaitalų pakeitimas Prancūzijos sveikatos draudimo sistemai sutaupytų 680 mln. eurų per metus. Dabar, kai vyriausybė aktyviai siekia mažinti išlaidas, tai yra svarbus argumentas. Ypač atsižvelgiant į tai, kad daugelio biologinių vaistų patentų galiojimas baigsis šį dešimtmetį. Sprendimo laukiama liepos mėn. | https://www.lemonde.fr/economie/article/2023/06/08/les-biosimilaires-vivier-d-economies-pour-la-securite-sociale\_6176695\_3234.html | Biologiškai panašūs vaistai - Prancūzijos socialinės apsaugos sistemos taupymo šaltinis |
| 2023-06-08 | Birželio 8 d. Europos Sąjunga patvirtino 8,1 mlrd. eurų valstybės pagalbą mikroelektronikai ir telekomunikacijoms, 14 Europos šalių, įskaitant Prancūziją, galės skirti valstybės subsidijas 68 inovacijų skatinimo projektams, kurie apima 5G ir 6G technologijas, autonominį mobilumą, dirbtinį intelektą ir kvantinę kompiuteriją. Ši parama yra bendrųjų Europos interesams svarbių projektų ( BEISP) finansavimo dalis. 2018 m. buvo patvirtinti pirmieji BEISP projektai tuose pat sektoriuose. ES nustatytas BEISP mechanizmas suteikia teisę valstybių narių valdžios institucijoms finansuoti projektus, viršijančius Europos reglamentuose dėl valstybės pagalbos paprastai nustatytas ribas.  Prancūzijoje valstybės parama pasinaudos "Airbus", "Orange", "STMicroelectronics", "Soitec" ir "Renault" - bus finansuojama 12 projektų. Jie apima 5G ryšio sistemas, pažangius jutiklius ir mažos galios komponentus, skirtus borto elektronikai. Prancūzijos vyriausybė tikisi sukurti 2 500 darbo vietų. | https://www.usine-digitale.fr/article/l-europe-approuve-8-1-milliards-d-euros-d-aides-pour-l-innovation.N2141002#xtor=EPR-4 | Prancūzija subsidijuos nikroelektornikos ir telekomunikacijų projektus |
| 2023-06-08 | Elonas Muskas kaip pranešėjas dalyvavo 7-oje "VivaTech" parodoje- viename svarbiausių pasaulio technologijų renginių, kuris vyko birželio 14-17 d. Paryžiuje. „Viva tech“ dalyvavo daugiau kaip 2 200 dalyvių. Tarp pranešėjų - "Amazon" techninis direktorius Werneris Vogelsas, "Orange" generalinė direktorė Christel Heydemann, "Paypal" vadovas Danas Schulmanas, "Alibaba" vadovas J. Michaelas Evansas ir LVMH vadovas Bernardas Arnault. Parodoje "VivaTech" dalyvavo apie 10 000 startuolių, jų tarpe remiamų tokių didelių įmonių, kaip Amazon. Dalyvavo ir viešieji dalyviai, įskaitant dešimt Prancūzijos regionų, valstybinį banką "BpiFrance" ir tokias mokslinių tyrimų įstaigas kaip CNRS ir Inria. Savo tech ekosistemas pristatytė 32 šalys. Tarp pagrindinių temų buvo dirbtinis intelektas, švari energija ir klimato kaita. Tarp naujovių - slidinėjimo kaukė su papildytosios realybės funkcija, egzoskeletas slaugytojams, mieguistus vairuotojus žadinanti įranga ir dialogas su dirbtiniu Van Gogu.  VivaTech" taip pat siekia skatinti moterų dalyvavimą technologijų srityje ir "femtech" - moterų gerovei skirtas pradedančiąsias įmones. | https://www.lefigaro.fr/flash-eco/elon-musk-invite-du-salon-vivatech-a-paris-20230608 | Technologijų paroda VivaTech |
| 2023-06-14 | Lankydamasis "VivaTech" parodoje E. Macronas pabrėžė, kad reikia paspartinti dirbtinio intelekto iniciatyvas, kad neatsiliktų nuo JAV ir Kinijos. Tuo tiklsu jis pažadėjo dirbtinio intelekto (DI) plėtrai Prancūzijoje papildomai skirti 500 mln. eurų. Prezidentas pabrėžė, kad svarbu investuoti į DI išlaikant tvirtą reguliavimo sistemą. Vyriausybė planuoja tobulinti mokymo programas ir bendradarbiauti su mokslinių tyrimų organizacijomis ir universitetais, kad ugdytų talentus DI srityje. E. Macronas siekia įsteigti 5-10 AI klasterių, kurių biudžetas sieks 500 mln. eurų. Be to, vyriausybė siekia pagerinti skaitmeninimo pajėgumus ir ištirti atvirojo kodo modelių potencialą generatyvinio DI srityje. E. Macronas taip pat aptarė DI galimybes tokiose srityse kaip imigracija ir civilinių ginčų sprendimas. Prezidento dėmesys DI dera su jo platesne darbotvarke, kuria siekiama skatinti nacionalinį suverenumą ir technologines inovacijas. Šie naujausi pranešimai atspindi E. Macrono įsipareigojimą siekti, kad Prancūzija taptų AI srities lydere ir skatintų šalies pažangą skaitmeninės revoliucijos srityje. | https://www.lefigaro.fr/secteur/high-tech/intelligence-artificielle-macron-annonce-500-millions-d-euros-supplementaires-pour-aller-beaucoup-plus-vite-et-fort-20230614 | Prancūzjos investicijos į dirbinį intelektą |
| **Lietuvos ekonominiam saugumui aktuali informacija** | | | | |
| 2023-06-07 | Prancūzijos Senato tyrimo komisija dėl "TikTok" naudojimo, duomenų eksploatacijos ir įtakos strategijos" birželio 8 d. pradėjo TikTok aplikacijos Prancūzijoje vadovybės klausymus. Daugiau nei 2 valandas paeiliui bus apklausiami maždaug 10 įmonės atstovų, jų tarpe Éric Garandeau, viešųjų reikalų direktorius, ir Marlène Masure, operacijų Prancūzijoje, Beniliukso šalyse ir Pietų Europoje direktorė. Senatoriai siekia išsiaiškinti "TikTok" sąsajas su Kinija -tiek dėl jos (ne)priklausomybės nuo centrinės valdžios, tiek dėl asmens duomenų perdavimo šiai šaliai, įtakos ir dezinformacijos operacijų, tiek dėl programos keliamo pavojaus vaikams ir paaugliams. "TikTok France" vadovybės klausymai žada tapti svarbiausiu parlamentinio tyrimo, kurio išvados ir rekomendacijos bus paskelbtos liepos pradžioje, etapu. | <https://www.lefigaro.fr/secteur/high-tech/tiktok-france-s-apprete-a-passer-sur-le-gril-du-senat-20230607> | „Tik Tok“ vadovybės klausymai Prancūzijos Senate |
| 2023-05-28 | Visai Viduržemio jūros pakrantei šią vasarą gresia vandens trūkumas. 19 FR departamentų nuo Aukštųjų Pirėnų Jūrinių Alpių, įskaitant Korsikos šiaurę, gresia vasaros sausra, kurios tikimybė laikoma "labai didele", teigiama naujausioje Prancūzijos ekologinės pertvarkos ministerijos ataskaitoje apie vandens išteklių būklę. Keliuose deparamentuose jau nustatytas krizinis pavojaus lygis. Šiose teritorijose leidžiama naudoti vandenį tik sveikatos, civilinės saugos, maisto ir sanitarijos reikmėms. Ūkininkai, įmonės ir plaukimo baseinų savininkai, privalo saugoti vandens išteklius, kitaip gresia iki 7500 eurų bauda. Prancūzijos trijuose ketvirtadaliuose teritorijų gruntinio vandens lygis yra žemesnis už normalų - tai yra beprecedentė ankstyvosios sausros situacija Prancūzijoje šiuo metų laiku. Praėjusiais metais 700 savivaldybių susidūrė su geriamojo vandens tiekimo problemomis. Kai kurių ekspertų nuomone, šį sezoną jų gali būti du ar tris kartus daugiau. | https://www.lesechos.fr/pme-regions/provence-alpes-cote-dazur/secheresse-la-bataille-de-leau-a-commence-1947200 | Sausra: prasidėjo kova dėl vandens |
| 2023-06-14 | Prancūzijos mokslų akademija savo ataskaitoje "Prancūzijos miškai ir klimato kaita" įspėja, kad mažėja miškų kaip CO2 absorbentų vaidmuo- atvirkščiai, jie tampa tampa anglies dioksido šaltiniais. Prancūzijos miškų absorbcinis pajėgumas sumažėjo dėl natūralaus miškų nykimo, kuris padidėjo 54 %, dėl 20 % padidėjusio kirtimo ir 10 % sumažėjusios grynosios biologinės produkcijos 2005-2013 m., rašoma Mokslų akademijos ataskaitoje. Šiuos pokyčius lemia karščio bangos ir sausros- Prancūzijoje vis dažniau ir intensyviau kyla vasaros sausros, todėl didėja gaisrų pavojus. Miškai, kurie išgyvena šiuos klimato epizodus, neišsigelbsti. "Dėl vandens trūkumo anksti sustoja medžių augimas (kartais trunkantis kelias savaites) ir fotosintezė, todėl labai sumažėja produktyvumas, metinis prieaugis ir, galiausiai, anglies dioksido absorbcija. Ši išvada yra bloga žinia Prancūzijos nacionalinei anglies dioksido mažinimo strategijai (SNBC), kurioje vyriausybė Prancūzijos miškus paskelbė kertiniu savo plano, kuriuo siekiama iki 2050 m. užtikrinti anglies dioksido neutralumą, elementu. Atsakaitoje teigiama, kad vyriausybės tikslai kovoje su klimato kaita negali būti pasiekti ir turi būti peržiūrėti, atsižvelgiant į naujausius miškų anglies dioksido balanso pokyčius. Mokslų akademija rekomenduoja sodinti "prie šiltesnio ir sausesnio klimato geriau prisitaikiusias rūšis" arba įdiegti finansinius mechanizmus, kuriais būtų atlyginama už miškų teikiamą naudą. Vyriausybė iki šios vasaros turi pateikti naująjį SNBC veiksmų planą. Dar neaišku, ar jame bus atsižvelgta į Prancūzijos mokslų akademijos rekomendacijas. | https://www.lesechos.fr/politique-societe/regions/changement-climatique-ces-forets-francaises-qui-nabsorbent-plus-le-carbone-1952179 | Klimato kaita: mažėja miškų CO2 absorbcija |
| **Bendra ekonominė informacija** | | | | |
| 2023-06-02 | Agentūra "Standard & Poor's" (S&P) paliko Prancūzijos kredito reitingą "AA", taip sumažindama susirūpinimą dėl didėjančios šalies valstybės skolos. Prancūzijos vyriausybė nekantriai laukė šio "S&P" sprendimo, kuriuo ji siekė įrodyti, kad jos ekonominė politika ir fiskalinė drausmė yra patikima. Nors kita žinoma reitingų agentūra "Fitch" balandžio mėn. sumažino Prancūzijos skolinimosi reitingą iki "AA-" dėl rizikos, susijusios su „pakibusiu“ parlamentu ir visuomenės protestais, "S&P" sprendimas išlaikyti reitingo lygį aiškinamas vyriausybės peržiūrėta biudžeto konsolidavimo strategija, darbo rinkos reformomis ir pensijų reforma. Tačiau S&P taip pat įspėjo, kad perspektyva išlieka "neigiama" dėl griežtesnių finansinių sąlygų, didelės bazinės infliacijos ir sunkumų įgyvendinant politiką be parlamentinės daugumos. Prancūzijos prezidentas Emmanuelis Macronas susidūrė su iššūkiais subalansuojant Prancūzijos iždą, nes dėl mokesčių mažinimo, socialinės gerovės išlaidų ir Covid-19 pandemijos labai pablogėjo viešųjų finansų būklė. Šiuo metu šalies skola sudaro apie 111 % BVP, o reitingų agentūros ir investuotojai vis labiau nerimauja dėl E. Macrono vadovavimo patikimumo. Prancūzijos viešųjų išlaidų lygis, palyginti su BVP, yra didžiausias tarp EBPO šalių. | <https://www.lemonde.fr/en/france/article/2023/06/02/standard-poor-maintains-france-s-credit-rating-at-aa_6028909_7.html#:~:text=Standard%20%26%20Poor%27s%20maintains%20France%27s%20credit%20rating%20at,demonstrate%20its%20sound%20economic%20policy%20and%20fiscal%20discipline>. | "Standard & Poor's" paliko Prancūzijos kredito reitingą "AA" |
| 2023-06-14 | Birželio 14 d. paskelbtoje Senato ataskaitoje nurodoma, kad įgyvendinant prieštaringai vertinamas mažos taršos zonas (ZFE) (kuriose siekiama palaipsniui uždrausti didžiuosiuose miestuose važiuoti aplinką teršiančioms transporto priemonėms) susiduriama su tam tikrais sunkumais. Ataskaitos autorius, senatorius Philippe Tabarot išvardija keletą problemų: nepakankama valstybės parama, "per kuklus" alternatyvų automobiliams pasirinkimas ir finansiškai neprieinamos netaršios transporto priemonės. 2019 m. sukūrus 11 ZFE, 2021 m. Klimato ir atsparumo klimato kaitai įstatyme numatyta, kad iki 2024 m. gruodžio 31 d. jos bus plačiai įdiegtos maždaug 43 žemyninės Prancūzijos aglomeracijose, kuriose gyvena daugiau kaip 150 000 gyventojų. Ataskaitoje Senatas rekomenduoja, kad šių apribojimų grafikas būtų lankstesnis- siūloma nustatyti 2030 m. sausio 1 d. kaip galutinį terminą ZFE įkūrimui aglomeracijose, turinčiose daugiau kaip 150 000 gyventojų, paliekant joms galimybę taikyti alternatyvius sprendimus, kurie yra veiksmingesni ir greitesni. Šia rekomendacija siekiama išvengti socialinių „uždelsto veikimo bombų" sprogimo. Prancūzijos gyventojai labai priešinasi šiai priemonei-2022 m. balandį Senato pradėtų konsultacijų rezultatai buvo akivaizdūs: iš daugiau kaip 51 000 respondentų 86 proc. privačių asmenų ir 79 proc. specialistų nepritarė ZFE plėtrai. | https://www.lesechos.fr/politique-societe/societe/pollution-automobile-le-senat-preconise-dassouplir-le-calendrier-des-zfe-1952090 | Aplinka: mažos taršos zonų steigimas |
| 2023-07-02  2023-07-03 | Dėl Paryžiaus šiauriniame priemestyje Nantere policininko nušauto 17-mečio birželio 27 d. prasidėjusios riaušės, kurios išsiplėtė į kelis Prancūzijos miestus ir net Belgiją, padarė didžiulę žalą verslui ir, bendrai, šalies ekonmikai. Verslo konfederacijos MEDEF vertinimu, įmonėms padaryta daugiau nei 1 mlrd. eurų žala, neskaitant nuostolių turizmo srityje. Suniokota ir išplėšta daugiau kaip 200 prekybos centrų ir mažesnių parduotuvių, išdaužyta ir sudeginta 300 bankų skyrių, 250 tabako parduotuvių, daug restoranų ir barų, didelis skaičius automobilių, viešojo transporto priemonių (vien Paryžiaus regione sudeginta 12 autobusų, nuostolis apie 2 mln eurų). Taip pat nukentėjo viešieji pastatai- merijos, mokyklos, net medicinos įstaigos. Finansų ir ekonomikos ministras Bruno le Maire paragino draudimo kompanijas kuo greičiau atlyginti verslininkams nuostolius, ir tuo pačiu įsipareigojo nustatyti papildomus terminus, kad verslininkai turėtų laiko pateikti deklaracijas. Šiuo metu saugos kompanijos lūžta nuo užsakymų skaičiaus- dėl apsaugos kreipiasi ir parduotuvės, ir merijos. | <https://www.lesechos.fr/economie-france/social/emeutes-plus-dun-milliard-deuros-de-degats-pour-les-entreprises-selon-geoffroy-roux-de-bezieux-1958530>  <https://www.lesechos.fr/industrie-services/conso-distribution/commerce-tourisme-transport-les-secteurs-touches-par-les-emeutes-font-un-premier-bilan-1958112> |  |
| **Kita ekonominiam bendradarbaivimui aktuali informacija** | | | | |
|  | | | | |
| 2023-06-01 | Birželio 5-6 d.d. Prancūzijos deleguotasis ministras, atsakingas už užsienio prekybą, šalies įvaizdį ir prancūzų bendruomenę užsienyje Olivier Becht lankėsi Brazilijoje, o 7-8 d.- Čilėje. Tai svarbiausi Prancūzijos prekybos partneriai regione. Kalbant apie Braziliją, tikslas yra stiprinti FR ir BRZ privačiojo sektoriaus ryšius. Ekonomine prasme BRZ yra antra pagal dydį Prancūzijos tiesioginių užsienio investicijų kryptis tarp besivystančių šalių, kurioje Prancūzija labai stipriai atstovaujama: 39 CAC40 bendrovės, iš viso 1 100 Prancūzijos bendrovių ir 500 000 žmonių, dirbančių Prancūzijos bendrovėse, ir tai yra antroji šalis pasaulyje (po JAV) pagal Prancūzijos sukurtų darbo vietų ir darbuotojų skaičių. Ministras, susitikimuose su Brazilijos vyriausybės nariais aptarė ekonominius santykius, dvišalį veiksmų planą ir vykstančias derybas dėl ES ir MERCOSUR prekybos susitarimo.  Čilė yra trečia pagal dydį Prancūzijos partnerė Lotynų Amerikoje, su kuria sieja istoriniai ryšiai svarbiausiuose sektoriuose, visų pirma, energetikos pertvarkos ir skaitmeninės prieigos srityse. Čilėje jau veikia beveik 300 Prancūzijos įmonių. Kartu su J. Bechtu vyko Prancūzijos mokslinių tyrimų organizacijų atstovai, visų pirma CEA (Alternatyvios energijos ir atominės energijos komisija) ir BRGM (Geologijos ir kasybos tyrimų biuras), ir Prancūzijos įmonės, veikiančios strateginiuose elektros energijos, aplinkosaugos ir viešojo transporto sektoriuose, taip pat metalų gavybos ir naudojimo srityje. | Quai d'Orsay – URM spaudos atstovo informacija – 1er juin 2023 | Prancūzijos ryšiai su Lotynų Amerika |
| 2023-06-05 | Ekonomikos, finansų, pramonės ir skaitmeninės nepriklausomybės ministras Bruno Le Maire'as paskelbė apie gamybos pradžią naujoje puslaidininkių gamykloje Krolyje (Prancūzija). Projekto, kuriam vadovauja "GlobalFoundries" ir "STMicroelectronics", bendra investicijų suma siekia 7,5 mlrd. eurų, o didžiausia valstybės pagalba - 2,9 mlrd. eurų. Jis yra iniciatyvos "Prancūzija 2030", kuria siekiama iki 2028 m. padvigubinti mikroschemų gamybą šalyje ir pritraukti 18 mlrd. eurų investicijų, dalis. Gamykla, kuri pradeda veikti 2023 m. birželį, padidins Prancūzijos gamybos pajėgumus ir padės sumažinti tiekimo įtampą. Be to, joje daug dėmesio skiriama aplinkosauginiam tvarumui, darbo vietų kūrimui ir paramai mažosioms ir vidutinėms įmonėms.  Europos Komisijos patvirtinta investicija stiprina Prancūzijos ir Europos puslaidininkių pasiūlą. Ji plėtos FD-SOI technologinę ekosistemą, teikiančią energiją taupančius ir didelio našumo komponentus įvairioms pramonės šakoms. Projekte pabrėžiamas aplinkosaugos svarba ir socialiniai bei ekonominiai tikslai, įskaitant 1 000 darbo vietų sukūrimą ir pameistrių mokymą. Be to, bendrovės teiks pirmenybę užsakymams, kad patenkintų valstybės ir nacionalinio saugumo poreikius, taip pat rems mažąsias įmones. Investicijos taip pat apima reikšmingą mokslinių tyrimų ir plėtros veiklą elektronikos pramonei, ypač kuriant smulkius FD-SOI puslaidininkius. | [05/06/2023 - Bruno Le Maire annonce le début de la production de la méga-usine de semi-conducteurs portée par GlobalFoundries et STMicroelectronics à Crolles et signe le contrat d’aide de l’Etat au projet - Presse - Ministère des Finances (economie.gouv.fr)](https://presse.economie.gouv.fr/05062023-bruno-le-maire-annonce-le-debut-de-la-production-de-la-mega-usine-de-semi-conducteurs-portee-par-globalfoundries-et-stmicroelectronics-a-crolles-et-signe-le-contrat-daide-de-letat-au-projet/) | Puslaidininkių gamyba Prancūzijoje |
| 2023-06-02 | Prancūzija ir automobilių gamintojai nepritaria Europos aplinkosaugos standartų griežtinimui ir gali sužlugdyti Europos Komisijos pasiūlytas naujas taisykles. Euro 7" standartas, kuriuo siekiama apriboti vidaus degimo variklių išmetamų teršalų ir CO2 kiekį prieš uždraudžiant juos naudoti iki 2035 m., tikriausiai bus daug mažiau griežtas, nei tikėtasi.  Nors Thierry Bretonas tikina, kad "rado tinkamą pusiausvyrą", pastarosiomis savaitėmis "Euro 7" standartą užsipuolė kelios šalys. Prancūzija, iki šiol buvusi šio klausimo nuošalyje, ėmėsi iniciatyvos. Gegužės 11 d. Emmanuelis Macronas, ragindamas siekti "reindustrializacijos", paragino Europos Sąjungą laikytis "reguliavimo pauzės". Gegužės 22 d. buvo paskelbtas darbo dokumentas, kurį priėmė Prancūzija ir dar septynios aplinkosaugos standartų griežtinimui priešiškos šalys (Italija, Rumunija, Čekija, Slovakija, Slovakija, Vengrija, Lenkija ir Bulgarija). Tekste teigiama, kad minėtos šalys nepritaria jokioms naujoms lengvųjų automobilių išmetamųjų dujų taisyklėms, pakartojant gamintojų argumentus, kurie mano, kad būsimame standarte pateiktos nuostatos stabdytų būtinas pramonės investicijas į perėjimą prie nulinės taršos. Kalbant apie Euro 7 standartą, bent jau pradinis jo variantas yra žulgęs. | <https://www.bing.com/search?pglt=43&q=le+monde&cvid=b9b0e18368df4eebb8e4e0943d851beb&aqs=edge.0.0j46j0j46j0j46j0j69i61j69i60j69i11004.1766j0j1&FORM=ANNAB1&PC=U531> | Prancūzijos automobilių pramonė priešinasi aplinkosaugos standartų griežtinimui |
| 2023-06-23 | Internetiniame portale „Atlantico“ pasirodė straipsnis apie Lietuvą. Jame teigiama, kad Prancūzija artėja prie strateginės sąjungininkės Rytų Europoje – Lietuvos. Teigiama, kad Baltijos šalys dėl karo Ukrainoje patekusios į suprantamą saugumo įtampą, sulaukia paramos iš NATO partnerių. Prancūzija čia palaiko Lietuvą, kurios pagrindinės veiklos kryptys yra reali galimybė politiniam, ekonominiam ir pramoniniam bendradarbiavimui su Prancūzija.  Pristatomas aktyvus bendradarbiavimas saugumo srityje, ekonominio bendradarbiavimo galimybės energetikos sektoriuje, taip pat Lietuvos revoliucija biotechnologijų srityje.  Pažymima, kad Prancūzijos ir Lietuvos bendradarbiavimo laukia šviesi ateitis- netrukus jis plėsis dar labiau, nes 2024 metais Prancūzijoje prasidės Lietuvos kultūrinis sezonas. Paryžius nori aktyviai bendradrabiauti su savo sąjungininkais Rytų Europoje. | https://atlantico.fr/article/decryptage/la-france-se-rapproche-d-un-allie-strategique-a-l-est-de-l-europe-gerard-vespierre | Palanki informacija apie Prancūzijos bendradarbiavimą su Lietuva: Prancūzija artėja prie strateginės sąjungininkės Rytų Europoje |
| 2023-06-01 | Apklausos, kurią "Elabe" atliko leidiniui "Les Echos" ir Montenio institutui, duomenimis, 71 proc. prancūzų nerimauja dėl valstybės skolos lygio ir mano, kad ją būtina skubiai sumažinti. Šis susirūpinimas būdingas visoms gyventojų grupėms, tačiau labiau nerimauja dešiniųjų pažiūrų asmenys ir asmenys, kurių finansinė padėtis yra sunkesnė. Covid-19 pandemija, dėl kurio gerokai padidėjo valstybės išlaidos, padidino žmonių sąmoningumą dėl išlaidų ir valstybės skolos dydžio. Siekdami sumažinti skolą, prancūzai pirmiausia pritaria turtingiausių asmenų "išskirtiniam įnašui", valstybės išlaidų mažinimui vykdant reformas ir būsimo ekonomikos augimo poveikiui. Mokesčių didinimas įmonėms taip pat minimas, tačiau mažesniu mastu, o mokesčių didinimas fiziniams asmenims yra mažiau populiarus.  Darbuotojai ir finansiškai sunkiai besiverčiantys asmenys labiau pritaria turtingiausiųjų "išskirtiniam indėliui", o vyresnio amžiaus žmonės labiau pritaria valstybės išlaidų mažinimui ir ekonomikos augimui. Vadovai labiau pasitiki ekonomikos augimu, o jaunimas ir darbuotojai dažniau mini verslo mokesčių didinimą.  Apklausa taip pat atskleidė, kad dauguma prancūzų nepritaria idėjai dar labiau įsiskolinti šaliai, kad būtų finansuojamas ekologinis perėjimas, priešingai nei rekomenduojama neseniai paskelbtoje ekonomisto Jeano Pisani-Ferry ataskaitoje. Beveik septyni iš dešimties prancūzų atsisako didinti šalies skolą ekologiniam perėjimui.  Ekonomikos ministras Bruno Le Maire pabrėžė, kad paskolos nėra išeitis, ir įsipareigojo mažinti deficitą ir valstybės skolą. Skolos mažinimas Prancūzijoje buvo pristatytas kaip prioritetas, numatant tokias priemones kaip tarifų skydo panaikinimas, optimistinis augimo scenarijus ir precedento neturinčios pastangos mažinti viešąsias išlaidas. | https://www.lesechos.fr/economie-france/budget-fiscalite/sondage-exclusif-trois-francais-sur-quatre-jugent-urgent-de-reduire-la-dette-1948428 | Apklausa dėl valstybės skolos |
| 2023-06-08 | Siekdama užkirsti kelią ir apriboti pastrauoju metu reguliariai pasikartojančių karščio bangų, kurios tampa vis ilgesnės ie dažnesnės, padarinius gyventojų sveikatai, aplinkai, žemės ūkiui ir ekonomikai, Prancūzijos Ekologinio persitvarkymo ministerija parengė pirmąjį karščio bangų suvaldymo planą.  Šis planas papildys karščio bangų rizikos sveikatai planą, kurį vykdo Sveikatos apsaugos ministerija ir Prancūzijos sveikatos viešosios sveikatos agentūra. Nacionalinis karščio bangų valdymo planas grindžiamas specialia "Météo France" sukurta perspėjimo sistema, ir jį sudaro 27 veiklos, iš kurių 15 įsigalios jau šįmet (pvz., susijusios su miestų vėsos zonų ir fontanų apskaita, studentų egzaminų vietų parinkimu , žmonių perspėjimu ir t.t.). | <https://www.ecologie.gouv.fr/sites/default/files/08.06.2023_DP-PlanChaleur.pdf>  https://www.ecologie.gouv.fr/dossier-presse-15-actions-phare-faire-face-aux-vagues-chaleur-des-lete-2023 | Prancūzija siekia suvaldyti karščio bangų padarinius |

Parengė:

Irena Skullerud, LR ambasados Prancūzijos Respublikoje patarėja,

tel. +33 1 4054 5054, el. paštas irena.skullerud@urm.lt

Daiva Kirkilaitė-Chetcuti, LR ambasados Prancūzijos Respublikoje komercijos atašė

tel.: +33 1 4054 5066, el. paštas daiva.chetcuti@urm.lt

Otilija Snieškaitė, LR ambasados Prancūzijos Respublikoje komercijos atašė,

mob. +33 7 60 52 42 58, el. paštas Otilija.snieskaite@urm.lt

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)